

ประกาศเทศบาลตำบลฉลุง

เรื่อง ให้เช่าตลาดสดเทศบาลตำบลฉลุง โดยวิธีประมูล

……………………..

 ด้วยเทศบาลตำบลฉลุง มีความประสงค์จะประมูลให้เช่าตลาดสดเทศบาลตำบลฉลุง

หมู่ที่ ๒ ตำบลฉลุง อำเภอเมืองสตูล จังหวัดสตูล โดยวิธีประมูล ซึ่งมีหลักเกณฑ์และเงื่อนไขดังต่อไปนี้

 **๑. รายละเอียดเกี่ยวกับอสังหาริมทรัพย์ที่จะให้เช่า**

 ที่ดินขนาดพื้นที่ ๔ ไร่ ๑ งาน ๙.๓ ตารางวา ประกอบด้วย อาคารขายของ

ทั้งหมด ๔ หลัง, พื้นลาน คสล. เนื้อที่ ๒,๘๕๐ ตารางเมตร, ส่วนที่เป็นถนนภายในตลาดสดและส้วมสาธารณะจำนวน ๒ หลัง (ตามแบบแผนผังตลาดสด)

 **๒. ระยะเวลาการเช่าและประโยชน์ตอบแทนขั้นต่ำ**

 ๒.๑ กำหนดระยะเวลาการเช่า ๑ ปี ตั้งแต่วันที่ ๑ ตุลาคม ๒๕๕๔ ถึงวันที่

๓๐ กันยายน ๒๕๕๕

 ๒.๒ วงเงินที่จะประมูลต้องไม่ต่ำกว่า ๑,๒๕๐,๐๐๐.-บาท

(เงินหนึ่งล้านสองแสนห้าหมื่นบาทถ้วน)

 **๓. คุณสมบัติของผู้เข้าประมูล**

๓.๑ ต้องเป็นบุคคลธรรมดาหรือนิติบุคคลที่มีภูมิลำเนาหรือถิ่นที่อยู่เป็นหลักแหล่งและ

มีอาชีพที่มั่นคงเชื่อถือได้

 ๓.๒ ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาล เว้นแต่รัฐบาลของผู้เข้าประมูลราคาจะได้มีคำสั่งให้สละสิทธิ์หรือความคุ้มกันเช่นว่านั้น

 ๓.๓ ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาประมูลให้แก่เทศบาลตำบลฉลุง หรือต้องไม่เป็นผู้กระทำการอันเป็นการขัดหรือขวางการแข่งขันราคาอย่างเป็นธรรม

ในการประมูลราคาในครั้งนี้

 ๓.๔ ไม่เป็นผู้ที่ค้างชำระค่าเช่า, ค่าภาษีต่าง ๆ และเงื่อนไขตามสัญญาเช่าตลาดสดเทศบาลตำบลฉลุง

 **๔. หลักฐานประกอบการยื่นซองประมูล**

 ๔.๑ กรณีเป็นบุคคลธรรมดา

 - สำเนาบัตรประจำตัวประชาชนหรือบัตรประจำตัวที่ทางราชการออกให้ซึ่งใช้แทนบัตรประจำตัวประชาชนได้ตามกฎหมาย พร้อมรับรองสำเนาถูกต้อง

 - สำเนาทะเบียนบ้านฉบับถ่ายเอกสารพร้อมรับรองสำเนาถูกต้อง

 ๔.๒ กรณีเป็นนิติบุคคล

 - สำเนาใบสำคัญจดทะเบียนห้างหุ้นส่วน/บริษัท

 - สำเนาหนังสือบริคณสนธิ

 - สำเนาหนังสือรับรองการจดทะเบียนที่มีชื่อผู้จัดการที่มีอำนาจลงนามแทน

ห้างหุ้นส่วน/บริษัท

 - สำเนาบัตรประจำตัวประชาชน, สำเนาทะเบียนบ้านฉบับถ่ายเอกสารของผู้จัดการที่มีอำนาจลงนามแทนห้างหุ้นส่วน/บริษัท

 - สำเนาเอกสารทุกฉบับต้องรับรองสำเนาถูกต้องโดยผู้จัดการที่มีอำนาจลงนามแทนห้างหุ้นส่วน/บริษัท

 ๔.๓ กรณีมอบอำนาจให้ผู้อื่นดำเนินการแทน ให้มีหนังสือมอบอำนาจที่ถูกต้องตามกฎหมายยื่นต่อคณะกรรมการรับซองประมูล

 **๕. การเสนอผลประโยชน์ตอบแทน**

 ผู้เสนอราคาต้องยื่นเสนอราคาตามแบบที่เทศบาลกำหนดโดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน จำนวนเงินที่เสนอจะต้องระบุตรงกันทั้งตัวเลขและตัวอักษร โดยไม่มีการขูดลบ หรือแก้ไข หากมีการขูดลบ ตก เติม

แก้ไข เปลี่ยนแปลง จะต้องลงลายมือชื่อผู้เสนอราคาพร้อมประทับตรา (ถ้ามี) กำกับไว้ทุกแห่ง ถ้าตัวเลขและตัวอักษรไม่ตรงกัน จะถือตัวอักษรเป็นสำคัญ การเสนอราคาให้เสนอเป็นเงินบาทและเสนอราคาเพียงราคาเดียว

  **๖. กำหนดวัน เวลา และสถานที่รับซอง**

 ๖.๑ รับซองประมูล วันที่ ๕ กันยายน ๒๕๕๔ ตั้งแต่เวลา ๐๙.๐๐ น. ถึงเวลา ๑๐.๐๐ น. และปิดรับซองเวลา ๑๐.๐๐ น. ณ กองคลังเทศบาลตำบลฉลุง อำเภอเมืองสตูล จังหวัดสตูล

 ๖.๒ เปิดซองประมูล วันที่ ๕ กันยายน ๒๕๕๔ เวลา ๑๐.๓๐ น. เป็นต้นไป

ณ ห้องประชุมเทศบาลตำบลฉลุง

 **๗. หลักประกันซอง**

 หลักประกันซองประมูล ให้มีมูลค่าเป็นจำนวนเงิน ๖๒,๕๐๐.-บาท

(เงินหกหมื่นสองพันห้าร้อยบาทถ้วน) โดยใช้หลักประกันซองอย่างใดอย่างหนึ่ง คือ

 ก. เงินสด

 ข. เช็คธนาคารรับรองหรือเช็คธนาคารสั่งจ่ายซึ่งเป็นเช็คลงวันที่ที่ใช้เช็คนั้นชำระต่อ

เจ้าหน้าที่หรือก่อนวันนั้นไม่เกินสามวันทำการโดยสั่งจ่ายในนามเทศบาลตำบลฉลุง

 ค. หนังสือค้ำประกันของธนาคารภายในประเทศไทย

 ง. พันธบัตรรัฐบาลไทย

 การคืนหลักประกันซองไม่ว่ากรณีใด ๆ จะคืนให้โดยไม่มีดอกเบี้ย

  **๘. ซองประมูล**

 ผู้เข้ายื่นซองประมูล ๑ ราย มีสิทธิยื่นประมูลได้ไม่เกิน ๑ ซอง ซึ่งปิดผนึกเรียบร้อยพร้อมเขียนชื่อ – สกุล หรือห้างหุ้นส่วน/บริษัทแล้วแต่กรณีที่หน้าซอง ยื่นต่อคณะกรรมการรับซองประมูล โดยยื่นซองประมูลด้วยตนเอง หากมอบอำนาจให้ผู้อื่นยื่นซองประมูลแทน ต้องมีหนังสือมอบอำนาจที่ถูกต้องตามกฎหมายยื่นต่อคณะกรรมการรับซองประมูลด้วย จ่าหน้าซองว่า “ซองประมูลเช่าตลาดสดเทศบาลตำบลฉลุง ประจำปีงบประมาณ ๒๕๕๕”

 **๙. การสงวนสิทธิ**

 เทศบาลตำบลฉลุง ทรงไว้ซึ่งสิทธิ์ที่จะให้ผู้ประมูลรายใดก็ได้เช่าอสังหาริมทรัพย์

ที่ทำการประมูล โดยไม่จำเป็นต้องให้ผู้เสนอประโยชน์ตอบแทนสูงสุดเสมอไปหรือจะยกเลิกการประมูลครั้งนี้

ก็ได้ ทั้งนี้ ผู้เข้าประมูลไม่มีสิทธิ์เรียกร้องค่าเสียหายใด ๆ ทั้งนี้เพื่อรักษาประโยชน์ของราชการและประชาชนที่ได้รับผลกระทบและให้ถือว่าการตัดสินของเทศบาลเป็นเด็ดขาด

 **๑๐. การทำสัญญาเช่าและหลักประกันสัญญา**

ผู้ชนะการประมูลราคาจะต้องทำสัญญาเช่ากับเทศบาลตามรายละเอียดที่เทศบาลกำหนด และภายในวันที่ที่เทศบาลกำหนด และจะต้องวางหลักประกันสัญญาเป็นจำนวนเงินเท่ากับร้อยละสิบของราคาที่ประมูลได้ ให้เทศบาลยึดถือไว้ในขณะทำสัญญา โดยใช้หลักประกันอย่างหนึ่งอย่างใดตามข้อ ๗

 **๑๑. เงื่อนไขอื่น ๆ**

 ๑๑.๑ ผู้ประมูลได้จะต้องมาดำเนินการยื่นขอใบอนุญาตประกอบกิจการตลาดกับเทศบาลก่อนวันดำเนินกิจการ

๑๑.๒ การเรียกเก็บค่าเช่า ค่าธรรมเนียมอื่นใด จากผู้เข้าขายของ ให้จัดเก็บตามอัตราที่เทศบาลตำบลฉลุงกำหนด (รายละเอียดแนบท้ายประกาศฯ) หากละเมิดหรือการจัดเก็บค่าเช่าไม่เป็นไปตามอัตราที่เทศบาลตำบลฉลุงกำหนด จะเป็นเหตุให้เทศบาลตำบลฉลุงบอกเลิกสัญญาและริบหลักประกัน-สัญญาได้

๑๑.๓ ผู้เช่าเป็นผู้รับผิดชอบภาษีอากร ตลอดจนค่าฤชาธรรมเนียมอันพึงจะมีตาม

กฎหมายแทนเทศบาลตำบลฉลุงทุกกรณี เช่น ภาษีโรงเรือนและที่ดิน ภาษีบำรุงท้องที่ หรือภาษีอื่นใด

ผู้เช่ามีหน้าที่ต้องชำระแทนผู้ให้เช่าตามสัญญาเช่าที่กำหนดไว้

๑๑.๔ ผู้เช่าต้องเอาสถานที่เช่าประกันอัคคีภัยไว้กับบริษัทประกันภัย โดยมีจำนวน

เงินเอาประกันภัยไม่ต่ำกว่ามูลค่าของอาคารหรือสิ่งปลูกสร้าง โดยจะต้องนำกรมธรรม์มอบให้กับผู้ให้เช่าภายใน ๑๕ วัน นับแต่วันที่ทำสัญญา

 ๑๑.๕ ผู้เช่าต้องชำระค่าจัดเก็บขยะมูลฝอยแก่เทศบาลตำบลฉลุงเป็นประจำ

ทุกเดือน เดือนละ ๑,๘๐๐.-บาท

 ๑๑.๖ ผู้เช่าเป็นผู้รับผิดชอบชำระค่าน้ำประปา, ค่าไฟฟ้า ให้แก่การประปา

ส่วนภูมิภาคและการไฟฟ้าจังหวัดสตูล

 ๑๑.๗ การก่อสร้างอาคารหรือสิ่งก่อสร้างใด ๆ ภายในเขตตลาดสดเทศบาล

ต้องได้รับอนุญาตจากเทศบาลตำบลฉลุง

๑๑.๘ ผู้เช่ามีหน้าที่บำรุงรักษาและซ่อมแซมเล็กน้อย เพื่อรักษาสถานที่เช่าและ

เครื่องอุปกรณ์ต่าง ๆ ให้คงอยู่ในสภาพเรียบร้อย ทั้งนี้ โดยผู้เช่าเป็นผู้ออกค่าใช้จ่ายเองทั้งสิ้น

๑๑.๙ ผู้เช่าจะต้องยินยอมให้ผู้ให้เช่าเข้าไปดำเนินการรื้อถอนหรือต่อเติมอาคาร-

ตลาดสด เพื่อซ่อมแซม ปรับปรุงตลาดสดให้ดีขึ้น และผู้เช่าไม่มีสิทธิฟ้องร้องหรือเรียกค่าเสียหายซึ่งอาจ

จะมีขึ้นจากการกระทำดังกล่าวของผู้ให้เช่า

๑๑.๑๐ เทศบาลตำบลฉลุง สงวนสิทธิ์ห้ามมิให้เช่าช่วง โอนสิทธิ์การเช่าหรือ

เปลี่ยนตัวผู้เช่า เว้นแต่จะได้รับอนุมัติจากเทศบาลตำบลฉลุง

๑๑.๑๑ ผู้เช่าจะต้องจัดการจราจรในบริเวณตลาดให้สะดวกแก่การขนถ่ายสินค้า

และการเข้าซื้อสินค้าของผู้เข้าซื้อและบรรดาผู้เข้าขายของ โดยจัดให้มีเส้นทางการเดินรถ, การเดินเท้า,

ป้ายจราจรให้ชัดเจน สำหรับตลาดนัดวันอาทิตย์ ให้ผู้เช่าจัดอาสาสมัครจราจรตามความเหมาะสมเข้าช่วยเหลือการจราจรร่วมกับเจ้าพนักงานจราจร

๑๑.๑๒ ห้ามผู้เช่านำที่ดินที่เช่า อาคารหรือสิ่งปลูกสร้างในที่ดินที่เช่าทั้งหมดหรือ

บางส่วนไปใช้ประโยชน์อื่นนอกจากเพื่อวัตถุประสงค์ในการเช่า เว้นแต่จะได้รับอนุมัติจากผู้ให้เช่าเป็นกรณีไป

๑๑.๑๓ ห้ามผู้เช่าใช้หรือยินยอมให้ผู้อื่นใช้ที่ดินที่เช่าเพื่อการใด ๆ อันเป็นที่

น่ารังเกียจแก่สังคม น่าจะเป็นการเสียหายแก่ที่ดินหรืออาคารที่เช่า จะก่อให้เกิดความเดือดร้อน รำคาญแก่ผู้อื่นหรือผู้อยู่ข้างเคียงหรือกระทำการใด ๆ อันเป็นการละเมิดต่อกฎหมายหรือความสงบเรียบร้อยหรือศีลธรรมอันดีของประชาชน

 ๑๑.๑๔ ห้ามผู้เช่าเคลื่อนย้ายทรัพย์สินของเทศบาลที่ตั้งอยู่ในบริเวณตลาดสด

เว้นแต่ได้รับอนุญาตเป็นลายลักษณ์อักษรจากเทศบาล

๑๑.๑๕ ผู้เช่าจะต้องปฏิบัติตามคำแนะนำของเจ้าพนักงานท้องถิ่น, เจ้าพนักงาน-

สาธารณสุขตามพระราชบัญญัติการสาธารณสุขโดยเคร่งครัด

๑๑.๑๖ ผู้ให้เช่าและผู้เช่าร่วมกันจัดหมวดหมู่สินค้าในตลาดแต่ละประเภท

ไม่ปะปนกัน เพื่อสะดวกในการดูแลรักษาความสะอาดและป้องกันการปนเปื้อนในอาหาร สำหรับกรณีที่เป็นอาหารสดหรืออาหารเนื้อสัตว์ชำแหละ ซึ่งอาจมีน้ำหรือของเหลวไหลหยดเลอะเทอะ ต้องมีการกั้นไม่ให้น้ำหรือของเหลวนั้นไหลจากแผงลงสู่พื้นที่ตลาดและต้องจัดให้มีท่อหรือทางสำหรับระบายน้ำหรือของเหลวนั้นลงสู่ท่อระบายน้ำ

 ๑๑.๑๗ ผู้เช่าต้องกำหนดเวลาการปิดและเปิดตลาดให้เป็นไปตามที่เจ้าพนักงานท้องถิ่นประกาศกำหนด

 ๑๑.๑๘ ผู้เช่าต้องปฎิบัติเกี่ยวกับการดำเนินกิจการตลาดตามกฏกระทรวงอย่างน้อยดังต่อไปนี้

 (๑) ด้านหลักเกณฑ์และสุขลักษณะ ดังนี้

 - บำรุงรักษาโครงสร้างต่าง ๆ ของตลาด ได้แก่ ตัวอาคาร พื้น ผนังเพดาน ห้องส้วม ที่ถ่ายปัสสาวะ ก๊อกน้ำใช้ ระบบบำบัดน้ำเสีย อุปกรณ์ต่าง ๆ เช่น สายไฟ หลอดไฟ พัดลม ท่อน้ำประปา เป็นต้น และสาธารณูปโภคอื่น ๆ ให้อยู่ในสภาพที่ใช้งานได้ดีตลอดเวลาและสามารถทำความสะอาดได้ง่าย

 - จัดให้มีการเก็บกวาดมูลฝอยบริเวณตลาดเป็นประจำและดูแลรักษาที่พักรวมมูลฝอยให้ถูกสุขลักษณะอยู่เสมอ ให้มีที่เก็บรวบรวมหรือที่รองรับมูลฝอยอย่างเพียงพอที่จะรองรับปริมาณมูลฝอยในแต่ละวัน และมีลักษณะเหมาะสมตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข

 - จัดให้มีการล้างทำความสะอาดตลาดเป็นประจำทุกวัน โดยเฉพาะแผงจำหน่ายอาหารสดและแผงจำหน่ายอาหารประเภทเนื้อสัตว์ชำแหละและล้างตามหลักสุขาภิบาลทุกเดือนอย่างน้อยเดือนละ ๑ ครั้ง ในกรณีที่มีการระบาดของโรคติดต่อ ให้ดำเนินการล้างตลาดตามหลักการสุขาภิบาล ตามที่เจ้าพนักงานท้องถิ่นโดยคำแนะนำของเจ้าพนักงานสาธารณสุขแจ้งให้ปฏิบัติ

- จัดให้มีการทำความสะอาดให้ครอบคลุมทั้งบริเวณภายในและภายนอก

อาคารตลาด รวมทั้งบริเวณที่มีขยะอันเกิดจากกิจการตลาดนัดกระจายไปถึง เช่น บันไดท่าน้ำ รวมทั้งถนนและไหล่ทาง (ตามแผนผังแนบท้าย)

- ผู้เช่าต้องให้บริการห้องส้วม ที่ปัสสาวะและอ่างล้างมือทั้งหมดที่มีอยู่

พร้อมทั้งต้องจัดให้มีการดูแลรักษาความสะอาดของห้องส้วม ที่ถ่ายปัสสาวะ บ่อดักมูลฝอย บ่อดักไขมัน และระบบบำบัดน้ำเสีย มิให้มีกลิ่นเหม็นและต้องเปิดให้มีการใช้ได้ตลอดเวลาที่ดำเนินกิจการทั้งห้องน้ำชายและห้องน้ำหญิง

- ผู้เช่าต้องจัดให้มีน้ำสะอาดหรือน้ำประปาอย่างเพียงพอสำหรับล้างสินค้า

ล้างมือ ล้างภาชนะ อุปกรณ์ รวมทั้งแผงจำหน่ายอาหารด้วย

- ต้องจัดให้มีที่เก็บสำรองน้ำให้มีปริมาณเพียงพออย่างน้อย ๕ ลูกบาศก์-

เมตรต่อจำนวนแผงอาหารสดทุก ๑๐๐ แผง

 - ผู้เช่าต้องควบคุมดูแลมิให้ผู้ประกอบการขายของในตลาด ล้างวัสดุ-อุปกรณ์ในบริเวณที่มิใช่เทศบาลจัดให้

 - ผู้เช่าจะต้องควบคุมการจัดวางแผงขายสินค้า ต้องวางสูงจากพื้น

ไม่น้อยกว่า ๖๐ เซนติเมตร มีทางเข้าแผงของผู้ขายกว้างไม่น้อยกว่า ๗๐ เซนติเมตร มีทางเดินในตลาด

ไม่น้อยกว่า ๒ เมตร และห้ามต่อเติมแผงจำหน่ายสินค้าอันจะเป็นการกีดขวางทางเดินในตลาด ต้องให้ผู้ขายและผู้ช่วยขายวางสินค้าบนแผงจำหน่ายสินค้าเท่านั้นหรือในเขอบเขตที่จัดไว้ให้เท่านั้น

- ผู้เช่าต้องควบคุมการจัดวางสินค้าให้อยู่ในความพอดีเหมาะสมกับ

ปริมาณที่ขาย ไม่อนุญาตให้เก็บสินค้าในตลาดเกินความจำเป็น เพราะจะก่อให้เกิดความไม่เป็นระเบียบเรียบร้อย เป็นแหล่งเพาะพันธุ์สัตว์พาหะนำโรคและยากต่อการทำความสะอาด

 - ผู้เช่าต้องควบคุมแผงขายสินค้าไม่ให้เป็นที่สะสมหรือหมักหมมสิ่งหนึ่งสิ่งใดไว้จนก่อให้เกิดความสกปรกรกรุงรังหรือเป็นที่เพาะพันธุ์สัตว์พานะนำโรค

 - ผู้เช่าต้องควบคุมดูแลมิให้ผู้ขายนำแผงซึ่งก่อให้เกิดอันตรายแก่ผู้ซื้อเข้ามาใช้งานในตลาด เช่น แผงไม้เก่าขึ้นรา มีคราบสกปรก ผุพัง แผงเหล็กเป็นสนิม ชำรุด - ผู้เช่าต้องควบคุมไม่ให้สัตว์ทุกชนิดเข้าไปในตลาด เว้นแต่สัตว์ที่นำไปขังไว้ในที่ขังสัตว์ เพื่อจำหน่าย

 - การขนถ่ายสินค้าในแต่ละวัน ต้องจัดให้มีความสะดวกและมีการรักษา-ความสะอาด ผู้เช่าต้องควบคุมไม่ให้ผู้ซื้อ ผู้ขาย หรือบุคคลใดนำรถยนต์, จักรยานยนต์, รถจักรยานยนต์-พ่วงข้าง เข้าไปในอาคารหรือจอดรถในอาคารตลาดโดยเด็ดขาด หากมีความจำเป็นต้องขนถ่ายสินค้า ให้ใช้รถเข็นสำหรับเข็นของโดยเฉพาะ

 - ผู้เช่าต้องจัดสถานที่พักรวมมูลฝอยต้องมีลักษณะเป็นสิ่งปลูกสร้างถาวร หรือเป็นที่พักที่มีลักษณะเป็นภาชนะรองรับมูลฝอยและมีขนาดเพียงพอที่จะรองรับปริมาณมูลฝอยในแต่ละวัน มีการปกปิดและป้องกันสัตว์เข้าไปคุ้ยเขี่ยได้ โดยคำแนะนำของเจ้าพนักงานสาธารณสุขเห็นชอบตามความเหมาะสมกับตลาดนั้น ๆ และตั้งอยู่ภายนอกตัวอาคารตลาดสดและอยู่ในพื้นที่รถเข้าออกได้สะดวก

 - ผู้เช่าต้องจัดให้มีแสงสว่างในอาคารอย่างเพียงพอ

 (๒) ผู้เช่าต้องควบคุมผู้ขายของและผู้ช่วยขายของในตลาดให้ปฏิบัติตาม

กฎกระทรวงที่เกี่ยวข้องโดยเคร่งครัด

 ๑๑.๑๙ กรณีมีข้อพิพาทเรื่องต่าง ๆ ระหว่างผู้ขายกับผู้เช่าตลาดในเรื่องที่ไม่สามารถ

ตกลงกันได้ให้เป็นหน้าที่ของคณะอนุกรรมการไกล่เกลี่ยข้อพิพาทที่เทศบาลตำบลฉลุงแต่งตั้งขึ้น

๑๑.๒๐ ในระหว่างอายุสัญญาเช่า ผู้เช่าจะต้องปฏิบัติตามระเบียบ-

กระทรวงมหาดไทย ว่าด้วยการจัดหาประโยชน์ในทรัพย์สินขององค์กรปกครองส่วนท้องถิ่นที่ใช้บังคับอยู่แล้วในขณะนี้หรือที่จะออกใช้บังคับในภายหน้าทุกประการ

๑๑.๒๑ ในระหว่างอายุสัญญาเช่า ถ้าผู้เช่าเป็นบุคคลล้มละลายมีเหตุที่ทำให้ผู้ให้เช่า

เชื่อว่าผู้เช่าจะไม่สามารถปฏิบัติตามสัญญาต่อไปได้หรือผู้เช่ามีปัญหาเกี่ยวกับการปฏิบัติตามสัญญาและจำเป็นจะต้องเรียกผู้เช่าไปพบ แต่ผู้เช่าไม่ไปพบผู้ให้เช่าตามวัน เวลา ที่กำหนด ให้ถือว่าผู้เช่าผิดสัญญานี้

๑๑.๒๒ การชำระค่าภาษีโรงเรือนและที่ดินแทนผู้ให้เช่า ถือเป็นข้อผูกพันตาม

สัญญาเช่า หากผู้เช่าไม่ชำระค่าภาษีโรงเรือนและที่ดินแทนผู้ให้เช่า ผู้ให้เช่าสามารถนำหลักประกันสัญญาเช่าเป็นส่วนหนึ่งของการชำระค่าภาษีโรงเรือนและที่ดิน หากหลักประกันสัญญาเช่าไม่เพียงพอในการชำระค่าภาษี ผู้เช่าจะต้องนำเงินในส่วนที่ขาดมาชำระให้กับผู้ให้เช่าให้ครบจำนวนเงินค่าภาษี หากเงินประกันสัญญาเช่าคงเหลือจำนวนเท่าใด เทศบาลจะคืนให้ผู้เช่าจงสิ้น

๑๑.๒๓ เมื่อสัญญาเช่าสิ้นสุดลงไม่ว่ากรณีใด ๆ ผู้เช่าจะต้องจัดการบริเวณตลาดสด

พร้อมทั้งอาคารที่เช่าให้อยู่ในสภาพเรียบร้อยหรืออยู่ในสภาพเดิม โดยผู้เช่าและบริวารจะต้องขนย้ายทรัพย์สินและออกจากสถานที่เช่าพร้อมต้องส่งมอบสถานที่ให้ผู้ให้เช่าให้แล้วเสร็จภายใน ๑๕ วัน นับแต่วันที่สัญญาสิ้นสุดลง

 ๑๑.๒๔ หากผู้เช่าไม่ปฏิบัติตามเงื่อนไขที่กำหนดดังกล่าว เทศบาลตำบลฉลุงจะบอกเลิกสัญญาและริบหลักประกันสัญญาเช่า

 **๑๒. การชำระค่าเช่า**

 ๑๒.๑ การชำระค่าเช่าให้ชำระเป็นงวด ๆ ละ ๑ เดือน งวดแรกชำระภายในวันที่ ๑๕ ของเดือนตุลาคม ๒๕๕๔ งวดต่อไปชำระภายในวันที่ ๕ ของทุกเดือน หากตรงกับวันหยุดราชการ

ให้ชำระในวันทำการถัดไป

 ๑๒.๒ กรณีผู้เช่าชำระค่าเช่าเกินระยะเวลาที่กำหนดไว้ ผู้เช่าต้องชำระเงินเพิ่มอีกในอัตราร้อยละ ๑.๒๕ ของยอดเงินที่ค้างชำระ หากค้างชำระค่าเช่าเกิน ๑ เดือน เทศบาลตำบลฉลุงอาจบอกเลิกสัญญาเช่าและริบหลักประกันสัญญา โดยผู้เช่าไม่มีสิทธิ์เรียกร้องค่าเสียหายใด ๆ ทั้งสิ้น

ผู้ประสงค์จะเข้าประมูลราคาเช่าตลาดสดเทศบาลตำบลฉลุง ติดต่อสอบถาม

รายละเอียดต่าง ๆ หรือแบบสัญญา และขอซื้อใบเสนอราคาได้ที่งานผลประโยชน์และกิจการพาณิชย์

กองคลัง เทศบาลตำบลฉลุง อำเภอเมืองสตูล จังหวัดสตูล ตั้งแต่วันที่ ๑๙ สิงหาคม ๒๕๕๔ ถึงวันที่

๒ กันยายน ๒๕๕๔ ในวันและเวลาราชการ ในราคาชุดละ ๕๐๐.-บาท (เงินห้าร้อยบาทถ้วน)

ผู้ที่ไม่มาติดต่อขอซื้อใบเสนอราคา จะไม่มีสิทธิ์เข้ายื่นซองประมูลราคา (เงินค่าซื้อใบเสนอราคาจะไม่คืนให้

ไม่ว่ากรณีใดๆ )

จึงประกาศมาเพื่อทราบโดยทั่วกัน

 ประกาศ ณ วันที่ ๑๘ สิงหาคม พ.ศ.๒๕๕๔

 นุกูล สุยวานิช

 (นายนุกูล สุยวานิช)

 นายกเทศมนตรีตำบลฉลุง

**รายละเอียดแนบท้ายประกาศเทศบาลตำบลฉลุง**

**ข้อกำหนดในการจัดเก็บค่าเช่าแผงวางของขาย** ให้เป็นไปตามหลักเกณฑ์ ดังนี้

๑. ประเภทห้องมีผนังกั้น

- ห้องขนาด ๒.๐๐ x ๕.๐๐ เมตร จำนวน ๑๒ ห้องๆ ละไม่เกิน ๑,๐๐๐.-บาท/ต่อเดือน

 - ห้องขนาด ๔.๐๐ x ๕.๐๐ เมตร จำนวน ๖ ห้อง ๆ ละไม่เกิน ๑,๕๐๐.-บาท/ต่อเดือน

๒. ประเภทที่นั่งถาวร ไม่เกินวันละ ๒๕.-บาท/ต่อล็อค/ต่อวัน

๓. ประเภทที่นั่งชั่วคราว ไม่เกินวันละ ๒๕.-บาท/ต่อล็อค/ต่อวัน

๔ ประเภทที่นั่งพื้น ขายของเบ็ดเตล็ดหรือพืชผักผลไม้ต่าง ๆ หรืออื่น ๆ ในกรณีเหล่านี้

 ให้ผู้เช่าตลาดสดประเมินราคาสินค้าของผู้นำมาขายแล้วเรียกเก็บ

 ค่าเช่าที่นั่งรายหนึ่ง ๆ ไม่เกินร้อยละ ๕ ของราคาสินค้าที่นำมาขาย

 (ราคาสินค้า ๒๕.-บาท ต่อค่าเช่าที่นั่ง ๑.-บาท) แต่สูงสุดไม่เกิน

 ๒๕.-บาทต่อพื้นที่หนึ่งล็อค

 หมายเหตุ คำว่าหนึ่งล็อค หมายความว่า มีเนื้อที่กว้าง ๒.๐๐ เมตร ยาว ๒.๐๐ เมตร

 โดยประมาณ

 …………………………..